Programmi loogika
Õppevahendit saab kasutada nii individuaalõppes kui sisekoolitustel.
- Varu aega. Programmi läbimine individuaalselt võtab aega ligikaudu tunni.
- Programmi saab läbida osadena.
- Juhtumites edasi liikumiseks kliki väksemas kirjas lausel all vasakul.
- Osade teemade juures on link antud teema kohta lisainfot pakkuvale välisleheküljele. Osa välislehekülgi on inglise keeles.
Millised on ettevõtte juhatuse esimehe valikud?
Korruptsioonialastest teadmistest ei ole kasu teoorias. Teadmistel on väärtus, kui neid kasutatakse praktikas. Seepärast alustame juhtumiga.
Juhtumis edasiliikumiseks kliki all vasakul oleval lausel.
Miks peaks programmi läbi tegema?
Korruptsiooni sõna kõlab hirmutavalt. Mõeldakse, et kui ma pean korruptsiooni peale mõtlema, kas ma siis olen korruptant? Sageli taandub korruptsiooni probleem kas teadmatusele või hoolimatusele.
Teadlikkus sellest, mis on korruptsioon ja millised on korruptsiooni vormid, võimaldab tegevusi ja otsuseid korruptsiooni ennetavalt planeerida.
Olukord, kus võimu või positsiooni omaval isikul on isiklikud huvid, mis mõjutavad või näivad mõjutavat tema sõltumatut ja ausat tegutsemist, võib viia huvide konfliktini.
Erasektoris kaitsevad ettevõtte (era)huvi omanikud.
Avalikus sektoris on avalike ettevõtete omanikuks riik või kohalik omavalitsus. Omanikuhuvi on avalik huvi, kuid selle kaitsmine on palju keerukam. Küsimus on selles, kas "mõisa köis, las lohiseb" või teadvustatakse oma vastutust avaliku huvi edendamisel.
Riigi- ja kohaliku omavalitsuse äriühingute, tulundusasutuste või sihtasutuste puhul, kus igapäevane tegevus toimub ärikeskkonnas ja pigem ärireegleid silmas pidades, on keerulisem tõhususe ja mõjususe kõrval silmas pidada avaliku huvi teenimist.
- Riigi äriühingute omanduses on ligemale veerand kogu avaliku sektori varast!
Mida ütleb äriseadustik?
§ 146. Asutajate, juhatuse ja nõukogu liikmete vastutus osaühingu asutamisel
(1) Osaühingu asutajad ning juhatuse ja nõukogu liikmed vastutavad solidaarselt osaühingu asutamisel valeandmete või puudulike andmete esitamisega või sissemaksete või asutamiskulude ebaõige hindamisega või rahapesu ja terrorismi rahastamise tõkestamise seaduse § 4 1. lõikes nimetatud varaga sissemaksete tegemisega või muude kohustuste rikkumisega osaühingule tekkinud kahju eest, kui asutaja või juhatuse või nõukogu liige ei tõenda, et ta kahju tekitanud asjaolu ei teadnud ega pidanudki teadma.
§ 187. Juhatuse liikmete vastutus
(1) Juhatuse liige peab oma kohustusi täitma korraliku ettevõtja hoolsusega.
(2) Juhatuse liikmed, kes on oma kohustuste rikkumisega tekitanud kahju osaühingule, vastutavad tekitatud kahju hüvitamise eest solidaarselt. Juhatuse liige vabaneb vastutusest, kui ta tõendab, et on oma kohustusi täitnud korraliku ettevõtja hoolsusega.
Riigipuu
Järgnev skeem aitab selgitada, kus riigi ja KOV ettevõtted riigipuus asuvad.
Riigipuu näitab, et riigi ja kohaliku omavalitsuse osalusega ettevõtted on osa avalikust sektorist.
Mida peab organisatsioon tegema?
Iga avaliku sektori organisatsiooni põhiprintsiip peaks olema korruptsioonivaba toimimine. Arvestades avaliku sektori organisatsioonide mitmekesisust ei ole mõistlik ette kirjutada, mida teha korruptsiooni ennetamiseks igas üksikus organisatsioonis. Seetõttu on vastutus antud organisatsioonidele:
Korruptsioonivastane seadus §3 (3)
Riigi- või kohaliku omavalitsuse üksuse asutus, avalik-õiguslik juriidiline isik, nende asutatud sihtasutus ja konkurentsiseaduse tähenduses avalik ettevõtja peavad tagama nende nimel, ülesandel või järelevalve all avalikku ülesannet täitva ametiisiku:
1) korruptsiooni ennetamise alase teadlikkuse;
2) kohustustest kinnipidamise kontrolli
Millal peaks olukorda kriitiliselt analüüsima?
Sageli on keeruline otsustada, milliste juhtumite puhul peaks valvsust ilmutama.
Neli lihtsat küsimust
- Kas kõik osapooled on tegutsenud läbipaistvalt, ilma varjamise või salatsemiseta? (salatseja test)
- Kas oled valmis lähedastele antud juhtumist kõik ära rääkima? (ema test)
- Kas oled valmis, et olukorda kajastatakse meedias? (meedia test)
- Kas antud juhtum toob organisatsioonile tunnustust? (turundustest)
Kui vastus mõnele küsimusele on EI, tuleb korruptsiooniriskide hindamiseks olukorda kriitiliselt analüüsida.
Lühendid
KOV - kohalik omavalitsus
KVS - Korruptsioonivastane seadus
KarS - Karistusseadustik
UN - Ühinenud Rahvaste Organisatsioon
OECD - Majanduskoostöö ja Arengu Organisatsioon
CoE - Euroopa Nõukogu